
130                                                                                                                                    DR 31.10.2016                                    

 

Seperti di Parlimen Paya Besar, kerajaan melaksanakan pelbagai projek 
pembangunan di sini bagi memastikan penduduk dapat menikmati kehidupan dan 
infrastruktur lebih selesa serta lengkap. Pembangunan yang merangkumi pelbagai aspek 
seperti menaik taraf jalan, pembinaan jambatan, rumah, masjid dan dewan orang ramai. 
Antara pelaksanaan projek naik taraf jalan raya secara berperingkat adalah Jalan Kuantan - 
Sungai Lembing dengan kos kira-kira RM18 juta yang memberi keselesaan kepada 
penduduk selain dapat mengurangkan masalah banjir di sepanjang laluan itu. Sebuah 
masjid baru turut dibina di Kampung Pancing dengan kos kira-kira RM2 juta yang mampu 
memberi lebih keselesaan kepada penduduk untuk menunaikan ibadah.  

 Selain itu tiga buah jambatan bernilai RM38 juta dibina di Kampung Kawah, 
Kampung Seberang dan Kuala Kenau menerusi Program Jiwa Murni yang memudahkan 
perhubungan penduduk seperti di Kampung Seberang Sungai Lembing, Kampung Kawah 
dan Sungai Mas di Bandar Sungai Lembing. Malahan kerajaan juga membina beberapa 
dewan orang ramai yang lengkap dengan pendingin udara menerusi Projek Mesra Rakyat 
di Parlimen ini seperti di Kampung Paya Bonggol bagi kegunaan masyarakat setempat 
menjalankan pelbagai aktiviti. 

 Bagi memenuhi keperluan perumahan rakyat, Projek Perumahan Rakyat 
1Malaysia (PR1MA) Pahang banyak didirikan di sekitar jalan raya menghala ke Gambang 
manakala FELDA juga tidak ketinggalan membina rumah untuk generasi keduanya di Bukit 
Goh, Lepar Hilir dan Bukit Sagu. Di samping itu… 

 Timbalan Yang di-Pertua [Datuk Seri Dr. Ronald Kiandee]:  Yang Berhormat 
Jasin. Yang Berhormat Jasin bangun Yang Berhormat. 

 Dato’ Sri Abdul Manan Ismail [Paya Besar]: Hendak mengacau sahaja... 
[Ketawa] Sila-sila. 

 Datuk Seri Haji Ahmad bin Haji Hamzah [Jasin]: Terima kasih Tuan Yang di-
Pertua, terima kasih Yang Berhormat Paya Besar, dia kata saya mengacau. Saya hendak 
ucap tahniah kepada Yang Berhormat Paya Besar lah yang telah dapat memperincikan 
banyak projek-projek pembangunan yang telah dapat dilaksanakan oleh sebuah kerajaan 
yang cukup bertanggungjawab. Kita dapat lihat bukan sahaja kawasan-kawasan Paya 
Besar bahkan kawasan saya pun begitu juga.  

 Akan tetapi apa yang kita untuk hendak rakamkan di sini Tuan Yang di-Pertua, 
kerajaan kita tidak pernah memilih bulu bahkan memberikan peruntukan kepada semua 
negeri dalam negara kita. Sama ada negeri tersebut ditadbir oleh Kerajaan Barisan 
Nasional ataupun kerajaan pembangkang. Saya sebenarnya kadang-kadang terasa kecil 
hati juga kerana Melaka sebenarnya menyumbang sebanyak lebih daripada RM2.5 bilion 
pada setiap tahun hasil daripada cukai negeri Melaka. Akan tetapi kita mendapat 
peruntukan lebih kurang daripada Kelantan. 

 Padahal kita sebenarnya menyumbang kepada pembangunan ekonomi negara 
sebanyak RM2.5 bilion satu tahun, mungkin tahun ini lagi lebih lagi kerana kawasan 
perindustrian dan lain-lain pendapatan. Jadi bagaimanapun saya hendak tanya satu 
daripada Yang Berhormat Paya Besar lah, kalaulah pada hari ini… 

 Timbalan Yang di-Pertua [Datuk Seri Dr. Ronald Kiandee]:  Yang Berhormat 
Parit Sulong tidak suka perkataan ‘besau’ Yang Berhormat.  

 Datuk Seri Haji Ahmad bin Haji Hamzah [Jasin]: Paya Besar tidak apalah, minta 
maaf saya. Saya hendak tanya satu pada sahabat saya inilah, ini kerana dalam keadaan 
yang cukup tertekan pada ketika ini apabila kita menghadapi pertumbuhan kita yang 
perlahan tetapi kerajaan masih lagi berkeupayaan. Apakah jadi pada hari tersebut kalau 
dengan keadaan harga minyak yang merudum turun ini hasil kita terus menekan tetapi tidak 
ada yang membantu padahal GST lah sebenarnya penyelamat kita. 

 Apa yang disebut oleh mereka-mereka ini Tuan Yang di-Pertua, yang tidak pernah 
berterima kasih walaupun dia menolak bajet kita tetapi tangan yang lain meminta pula. 
Patut jangan minta langsung kalau tidak sokong. Patutnya kita tahu bajet ini memberikan 
bantuan kepada seluruh peringkat masyarakat dalam negara saya. Minta pandangan 
daripada Yang Berhormat Paya Besar. 

  



Seperti di Parlimen Paya Besar, kerajaan melaksanakan pelbagai projek pembangunan di sini bagi memastikan penduduk dapat menikmati kehidupan dan infrastruktur lebih selesa serta lengkap. Pembangunan yang merangkumi pelbagai aspek seperti menaik taraf jalan, pembinaan jambatan, rumah, masjid dan dewan orang ramai. Antara pelaksanaan projek naik taraf jalan raya secara berperingkat adalah Jalan Kuantan- Sungai Lembing dengan kos kira-kira RM18 juta yang memberi keselesaan kepada penduduk selain dapat mengurangkan masalah banjir di sepanjang laluan itu. Sebuah masjid baru turut dibina di Kampung Pancing dengan kos kira-kira RM2 juta yang mampu memberi lebih keselesaan kepada penduduk untuk menunaikan ibadah. Selain itu tiga buah jambatan bernilai RM38 juta dibina di Kampung Kawah, Kampung Seberang dan Kuala Kenau menerusi Program Jiwa Murni yang memudahkan perhubungan penduduk seperti di Kampung Seberang Sungai Lembing, Kampung Kawah dan Sungai Mas di Bandar Sungai Lembing. Malahan kerajaan juga membina beberapa dewan orang ramai yang lengkap dengan pendingin udara menerusi Projek Mesra Rakyat di Parlimen ini seperti di Kampung Paya Bonggol bagi kegunaan masyarakat setempat menjalankan pelbagai aktiviti. Bagi memenuhi keperluan perumahan rakyat, Projek Perumahan Rakyat 1Malaysia (PR1MA) Pahang banyak didirikan di sekitar jalan raya menghala ke Gambang manakala FELDA juga tidak ketinggalan membina rumah untuk generasi keduanya di Bukit Goh, Lepar Hilir dan Bukit Sagu. Di samping itu... Timbalan Yang di-Pertua [Datuk Seri Dr. Ronald Kiandee]: Yang Berhormat Jasin. Yang Berhormat Jasin bangun Yang Berhormat. Dato' Sri Abdul Manan Ismail [Paya Besar]: Hendak mengacau sahaja... [Ketawa] Sila-sila. Datuk Seri Haji Ahmad bin Haji Hamzah [Jasin]: Terima kasih Tuan Yang di- Pertua, terima kasih Yang Berhormat Paya Besar, dia kata saya mengacau. Saya hendak ucap tahniah kepada Yang Berhormat Paya Besar lah yang telah dapat memperincikan banyak projek-projek pembangunan yang telah dapat dilaksanakan oleh sebuah kerajaan yang cukup bertanggungjawab. Kita dapat lihat bukan sahaja kawasan-kawasan Paya Besar bahkan kawasan saya pun begitu juga. Akan tetapi apa yang kita untuk hendak rakamkan di sini Tuan Yang di-Pertua, kerajaan kita tidak pernah memilih bulu bahkan memberikan peruntukan kepada semua negeri dalam negara kita. Sama ada negeri tersebut ditadbir oleh Kerajaan Barisan Nasional ataupun kerajaan pembangkang. Saya sebenarnya kadang-kadang terasa kecil hati juga kerana Melaka sebenarnya menyumbang sebanyak lebih daripada RM2.5 bilion pada setiap tahun hasil daripada cukai negeri Melaka. Akan tetapi kita mendapat peruntukan lebih kurang daripada Kelantan. Padahal kita sebenarnya menyumbang kepada pembangunan ekonomi negara sebanyak RM2.5 bilion satu tahun, mungkin tahun ini lagi lebih lagi kerana kawasan perindustrian dan lain-lain pendapatan. Jadi bagaimanapun saya hendak tanya satu daripada Yang Berhormat Paya Besar lah, kalaulah pada hari ini... Timbalan Yang di-Pertua [Datuk Seri Dr. Ronald Kiandee]: Yang Berhormat Parit Sulong tidak suka perkataan 'besau' Yang Berhormat. Datuk Seri Haji Ahmad bin Haji Hamzah [Jasin]: Paya Besar tidak apalah, minta maaf saya. Saya hendak tanya satu pada sahabat saya inilah, ini kerana dalam keadaan yang cukup tertekan pada ketika ini apabila kita menghadapi pertumbuhan kita yang perlahan tetapi kerajaan masih lagi berkeupayaan. Apakah jadi pada hari tersebut kalau dengan keadaan harga minyak yang merudum turun ini hasil kita terus menekan tetapi tidak ada yang membantu padahal GST lah sebenarnya penyelamat kita. Apa yang disebut oleh mereka-mereka ini Tuan Yang di-Pertua, yang tidak pernah berterima kasih walaupun dia menolak bajet kita tetapi tangan yang lain meminta pula. Patut jangan minta langsung kalau tidak sokong. Patutnya kita tahu bajet ini memberikan bantuan kepada seluruh peringkat masyarakat dalam negara saya. Minta pandangan daripada Yang Berhormat Paya Besar.